Kvinde mistede flere tusinde kroner, da hun blev narret af en person, der udgav sig for at arbejde for Microsoft.

”Microsoft” ringede fredag den 5. august til en 37-årig kvinde fra Svenstrup. Personen, der snakkede engelsk udgav sig for at være fra Microsoft, og fik overbevist kvinden om, at der var en fejl i hendes computer. Det fortæller Nordjyllands Politi. Kvinden blev dermed narret til at betale et gebyr for at få ”fejlen” til at gå væk. Efterfølgende kunne hun konstatere, at hendes kortoplysninger var blevet misbrugt til handel på nettet for flere tusinde kroner.